റൊണാൾഡ് റോസ്

റൊണാൾഡ് റോസ് (13 മെയ് 1857 – 16 സെപ്റ്റംബർ 1932) ഇന്ത്യയിൽ ജനിച്ച ബ്രിട്ടിഷ് മെഡിക്കൽ ഡോക്ടറും മലമ്പനിയെപ്പറ്റി നടത്തിയ ഗവേഷണത്തിനു 1902-ൽ  ശരീരശാസ്ത്രത്തിനും വൈദ്യശാസ്ത്രത്തിനുള്ള നോബൽ പുരസ്കാരം ലഭിച്ചു, യൂറോപ്പിനുവെളിയിൽ നിന്നും ആദ്യം നോബൽ സമ്മാനം ലഭിച്ചതും ബ്രിട്ടനിൽ ആദ്യമായി നോബൽ സമ്മാനിതനായതും റൊണാൾഡ് റോസ്സായിരുന്നു. കൊതുകിന്റെ കുടലിനകത്താണ് മലേറിയ അണുവായ പരാദം വസിക്കുന്നതെന്ന അദ്ദേഹത്തിന്റെ കണ്ടുപിടിത്തമാണ് മലമ്പനി കൊതുകാണ് പരത്തുന്നതെന്നും അതിനാൽ കൊതുകിനെ നിയന്ത്രിച്ചാൽ മലമ്പനി തടയാമെന്നും അവബോധമുണ്ടാക്കിയത്. അദ്ദേഹം ഒരു ബഹുമുഖപ്രതിഫ ആയിരുന്നു. അദ്ദേഹം അനേകം കവിതകൾ എഴുതി അനേകം നോവലുകളും പാട്ടുകളും എഴുതി. അദ്ദേഹം നല്ല ഒരു കലാഭിരുചിയുള്ള കലാകാരനും സ്വാഭാവിക ഗണിതജ്ഞനും  ആയിരുന്നു. 
അദ്ദേഹം ഇന്ത്യൻ മെഡിക്കൽ സർവീസിൽ 25 വർഷം ജോലി ചെയ്തു. അദ്ദേഹത്തിന്റെ ഇന്ത്യയിലെ ഈ ഔദ്യോഗിക ജീവിതകാലത്തായിരുന്നു തന്റെ മഹത്തായ കണ്ടുപിടിത്തം നടത്തിയത്. ഇന്ത്യയിലെ സെവനത്തിനു സേഷം അദ്ദെഹം ലിവർപൂൾ സ്കൂൾ ഓഫ് മെഡിസിനിൽ ചെർന്നു പ്രവർത്തിച്ചു. അവിടെ 10 വർഷം ജൊലി ചെയ്തു. 1926ൽ അദ്ദേഹം അദ്ദേഹത്തിന്റെ ബഹുമാനാർത്ഥം തന്റെ പേരിൽ തുടങ്ങിയ  Ross Institute and Hospital for Tropical Diseases ന്റെ ഡയറക്ടർ ഇൻ ചീഫ് ആയി സേവനമനുഷ്ടിച്ചു. തന്റെ മരണം വരെ ആ സ്ഥാനത്ത് അദ്ദേഹം തൂടർന്നു. 
മുൻകാലജീവിതം
ഈസ്റ്റ് ഇന്ത്യാ കമ്പനി ഭരിച്ചിരുന്ന ഇന്ത്യയുടെ വടക്കുപടിഞ്ഞാറൻ പ്രവിശ്യകളായ നേപ്പാളിന്റെ വടക്കുപടിഞ്ഞാറൻ ഭാഗത്തായി സ്ഥിതി ചെയ്തിരുന്ന അൽമോറയിലാണ് റോസ് ജനിച്ചത്. ബ്രിട്ടീഷ് ഇന്ത്യൻ ആർമിയിലെ ജനറലായിരുന്ന സർ കാംബെൽ ക്ലേ ഗ്രാന്റ് റോസിന്റെയും മറ്റിൽഡ ഷാർലറ്റ് എൽഡർട്ടണിന്റെയും പത്ത് മക്കളിൽ മൂത്തവനായിരുന്നു അദ്ദേഹം. എട്ടാം വയസ്സിൽ, വൈറ്റ് ദ്വീപിൽ അമ്മായിയുടെയും അമ്മാവന്റെയും കൂടെ താമസിക്കാൻ അദ്ദേഹത്തെ ഇംഗ്ലണ്ടിലേക്ക് അയച്ചു. റൈഡിലെ പ്രൈമറി സ്കൂളുകളിലെ പഠനത്തിനുശേഷം 1869-ൽ സെക്കണ്ടറി വിദ്യാഭ്യാസത്തിനായി സതാംപ്ടണിനടുത്തുള്ള സ്പ്രിംഗ്ഹില്ലിലുള്ള ഒരു ബോർഡിംഗ് സ്കൂളിലേക്ക് അദ്ദേഹത്തെ അയച്ചു. കുട്ടിക്കാലം മുതൽ തന്നെ കവിത, സംഗീതം, സാഹിത്യം, ഗണിതം എന്നിവയിൽ അദ്ദേഹത്തിന് അഭിനിവേശം ഉണ്ടായിരുന്നു. പതിനാലാം വയസ്സിൽ അദ്ദേഹത്തിന് ഗണിതശാസ്ത്രത്തിനുള്ള സമ്മാനം ലഭിച്ചു. 'ഓർബ്സ് ഓഫ് ഹെവൻ' എന്ന പുസ്തകമാണ് ഗണിതശാസ്ത്രത്തിൽ അദ്ദേഹത്തിന് താൽപര്യം ജനിപ്പിച്ചത്. 1873-ൽ, പതിനാറാം വയസ്സിൽ, അദ്ദേഹം ഓക്സ്ഫോർഡ്, കേംബ്രിഡ്ജ് ലോക്കൽ പരീക്ഷകളിൽ ചിത്രരചനയിൽ ഒന്നാം സ്ഥാനം നേടി.

എഴുത്തുകാരനാകാൻ ആഗ്രഹിച്ചിരുന്നെങ്കിലും, 1874-ൽ റോസിന്റെ പിതാവ് ലണ്ടനിലെ സെന്റ് ബർത്തലോമിയോസ് ഹോസ്പിറ്റൽ മെഡിക്കൽ കോളേജിൽ അദ്ദേഹത്തെ ചേര്ത്തു.. മെഡിക്കൽ വിദ്യാഭ്യാസത്തോട് പൂർണ്ണമായും പ്രതിബദ്ധതയില്ലാത്തതിനാൽ, അദ്ദേഹം കൂടുതൽ സമയവും സംഗീതം രചിക്കാനും കവിതകളും നാടകങ്ങളും എഴുതാനുമാണ് ചെലവഴിച്ചത്. 1880-ൽ അദ്ദേഹം അവിടെ നിന്ന് പോയി. 1879-ൽ ഇംഗ്ലണ്ടിലെ റോയൽ കോളേജ് ഓഫ് സർജൻസിലേക്കുള്ള പരീക്ഷകളിൽ വിജയിച്ച അദ്ദേഹം, സൊസൈറ്റി ഓഫ് അപ്പോത്തിക്കരീസ് എന്ന ലൈസൻസിനായി പഠിക്കുന്നതിനിടയിൽ ഒരു ട്രാൻസ് അറ്റ്ലാന്റിക് സ്റ്റീംഷിപ്പിൽ കപ്പൽ സർജനായി ജോലി ചെയ്തു. 1881-ൽ രണ്ടാമത്തെ ശ്രമത്തിൽ യോഗ്യത നേടിയ അദ്ദേഹം, ആർമി മെഡിക്കൽ സ്കൂളിൽ നാല് മാസത്തെ പരിശീലനത്തിന് ശേഷം, 1881 ഏപ്രിൽ 5-ന് ഇന്ത്യൻ മെഡിക്കൽ സർവീസിൽ ഒരു സർജനായി ചേരുകയും മദ്രാസ് പ്രസിഡൻസിയിലേക്ക് നിയമിതനാകുകയും ചെയ്തു. 1888 ജൂണിനും 1889 മെയ് മാസത്തിനും ഇടയിൽ അദ്ദേഹം റോയൽ കോളേജ് ഓഫ് ഫിസിഷ്യൻസിലും റോയൽ കോളേജ് ഓഫ് സർജൻസിലും നിന്ന് പൊതുജനാരോഗ്യത്തിൽ ഡിപ്ലോമ നേടുന്നതിനായി പഠന അവധി എടുത്തു, പ്രൊഫസർ ഇ. ഇ. ക്ലീനിന്റെ കീഴിൽ ബാക്ടീരിയോളജിയിൽ ഒരു കോഴ്‌സ് തെരഞ്ഞെടുക്കുകയും ചെയ്തു.

പ്രവർത്തനം
ഇന്ത്യയിൽ
മലമ്പനിയുടെ രോഗവാഹകരുടെ കണ്ടുപിടിത്തം
മലമ്പനിയുടെ സംക്രമണം കണ്ടെത്തൽ
റൊണാൾഡ് റോസ് സ്മാരകം, കോൽക്കട്ട
ഇംഗ്ലണ്ട്
റോസ് ഇൻസ്റ്റിട്യൂട്ട് ആന്റ് ഹോസ്പിറ്റൽ ഫോർ ട്രൊപ്പിക്കൽ ഡിസീസസ്
നോബൽ പുരസ്കാര വിവാദം
വ്യക്തിജീവിതവും മരണവും
പുസ്തകങ്ങൾ
സാഹിത്യസംഭാവനകൾ
പുരസ്കാരങ്ങൾ അംഗീകാരങ്ങൾ
അവലംബം
കൂടുതൽ വായനയ്ക്ക്

വർഗ്ഗം:1857-ൽ ജനിച്ചവർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ